Martin Kaymer

Martin Kaymer (født 28. desember 1984 i Düsseldorf) er en tysk golfspiller som spiller på LIV Golf.

Kaymer ble profesjonell i 2005. Han spilte først på den tyske rekrutteringstouren EPD Tour før han debuterte på Challenge Tour høsten 2006, der han straks vant to turneringer.  Som en følge av disse resultatene, ble han automatisk kvalifisert for Europatouren.  

Hans første sesong på Europatouren, 2007, kan karakteriseres som opp-og-ned. Han klarte ikke cutten i 13 turneringer, men klarte på den annen side fem topp-10-plasseringer, blant annet en delt annenplass i Scandinavian Masters.  På grunn av disse resultatene, ble Kaymer utnevnt til Årets nykommer (Sir Henry Cotton Rookie of the year) i 2007.

I 2009 vant han to turneringer to helger på rad, Open de France og Barclays Scottish Open. I 2010 vant han sin første major-turnering da han vant PGA Championship. Han kvalifiserte seg også til Europas Ryder Cup-lag.

27. februar 2011 tok han over førsteplassen på den offisielle verdensrankingen, etter å ha blitt nummer to i WGC–Accenture Match Play Championship. Han tapte finalen mot Luke Donald 3&2.

Meritter

Seire på PGA-touren 
 2010 PGA Championship

Seire på Europatouren 
 2008: Abu Dhabi Golf Championship, BMW International Open
 2009: Open de France, Barclays Scottish Open
 2010: Abu Dhabi Golf Championship
 2011: Abu Dhabi HSBC Golf Championship, WGC–HSBC Champions

Referanser

Eksterne lenker 
 
 

Tyske golfspillere
LIV Golf
Golfspillere under Sommer-OL 2016
Deltakere for Tyskland under Sommer-OL 2016